open-index/open-wikipedia-markdown huggingface dataset:
Janne Kivivuori

**Janne Kivivuori** (s. 1967) on Helsingin yliopiston kriminologian professori ja Helsingin yliopiston yhteydessä toimivan Kriminologian ja oikeuspolitiikan instituutin kriminologisen yksikön esimies. Hän on myös sosiologian ja kriminologian historian dosentti Oulun yliopistossa aate- ja oppihistorian oppiaineessa. Lisäksi hän on toiminut oikeusministeriön Rikoksentorjuntaneuvoston tutkimusjaoston puheenjohtajana. Kivivuori väitteli valtiotieteiden tohtoriksi vuonna 1994 Helsingin yliopistosta sosiologian alalta. 

Kivivuoren keskeisiä tutkimusalueita ovat rikollisuuden tutkimusmenetelmät sekä kriminologian teoria ja historia. Kivivuori on kehittänyt tai ollut mukana kehittämässä suomalaisia kokonaisrikollisuuden seurantajärjestelmiä, joita ovat esimerkiksi Nuorisorikollisuuskysely (1995–) Henkirikollisuuden seurantajärjestelmä (2002–), Yritysuhritutkimus (2010–) ja Kansallinen rikosuhritutkimus (2012–). Hän on lisäksi osallistunut kansainvälisten rikollisuusosoittimien rakentamiseen (International Self-Report Delinquency Study, European Homicide Monitor). Kriminologian historian saralla Kivivuori on tutkinut rikollisuuden empiirisen mittaamisen kehitystä ja sen vaikutusta tutkimusalan teoriaperustaan sekä Veli Verkon (1893–1955) työtä suomalaisen kriminologian perustajana.

Kivivuoren tutkimuksia on julkaistu lukuisissa kansainvälisissä tiedelehdissä kuten Acta Sociologica, British Journal of Criminology, Crime and Justice*,* European Journal of Criminology, Journal of Experimental Criminology, Journal of Scandinavian Studies in Criminology and Crime Prevention ja Scandinavian Journal of History. Hän on julkaissut myös kriminologian alaan kuuluvia monografioita, kuten Discovery of Hidden Crime (2011), Rikollisuuden syyt (2013) ja Kriminologia – Rikollisuus ja kontrolli muuttuvassa yhteiskunnassa (2018).

Kriminologisen tutkimustyönsä lisäksi Kivivuori on julkaissut teoksia, jotka käsittelevät yhteiskunnan, kulttuurin ja käyttäytymisen normatiivisen sääntelyn psykologisoitumista eli psykokulttuuria (*Psykokulttuuri* 1992, *Psykopolitiikka* 1996 ja *Psykokirkko* 1999). Hän on tarkastellut myös tiedon asemaa ja tietoon kohdistetutta arvostelua (esim. *Paha tieto* 2003).

## Lähteet

 
## Teoksia
* 
* 
* 
* 
* 
* 
* 
* 
* 

## Aiheesta muualla
* Janne Kivivuori – Helsingin yliopisto.
* Heli Suominen: Kiltti kuohuttaja. Ylioppilaslehti 3.10.2004.
Työväen Musiikkitapahtuma

**Työväen Musiikkitapahtuma** on vuosittain heinäkuun viimeisellä viikolla Valkeakoskella järjestettävä monitaidefestivaali. Tapahtuma on järjestetty ensimmäisen kerran vuonna 1972. Festivaalin järjestää Työväen Musiikkitapahtuma ry, jonka toimintaan kuuluvat myös muun muassa Kirjaslammen tanssilava, Kirjazz-tapahtuma sekä Kulttuuripaja Jylhävaara. Työväen Musiikkitapahtuma on osa Finland Festivalsia sekä Pirkanmaan Festivaaleja. 

Työväen Musiikkitapahtuman perusti Työväen Sivistysliiton Etelä-Hämeen piirijärjestö. Suunnitteluvaiheessa tapahtumaa ajateltiin kierrättää ympäri Suomea, mutta Valkeakoskesta tuli tapahtuman kotipaikka vahvan työväenliikkeen perinteensä ansiosta. Nelipäiväiseksi vakiintunut festivaali on vuodesta 2010 lähtien järjestetty UPM:n Tervasaaren tehtaan ja Myllysaaren museon piha-alueilla.

## Julkaisuja
* 
* Taistojen tiellä -karaoke-dvd, Filmiteollisuus Fine – Mediastation Oy 2006
* Jäähyväiset aseille -karaoke-dvd, Filmiteollisuus Fine – Mediastation Oy 2007

## Aiheesta muualla
* Työväen Musiikkitapahtuma
Krafft (yritys)

**Lantmännen Krafft Ab** on ruotsalainen Lantmännen-konsernin tytäryhtiö, joka on keskittynyt hevosen rehujen tuotekehitykseen, myyntiin ja markkinointiin. Yrityksen tuotemerkki on **Krafft**. 

Rehuvalikoima sisältää lukuisia erityistarpeisiin soveltuvia täys- ja täydennysrehuja sekä lisäravinteita.

Yrityksen pääkonttori on Falkenbergissa. Lantmännenin osana yrityksellä on pääsy konsernin tietämykseen ja valmistusresursseihin. Krafft-tuotteiden markkinaosuus Ruotsissa on 70&nbsp;% alallaan. Lantmännen KRAFFT AB:n palveluksessa työskentelee 25 henkilöä ja sen liikevaihto oli noin 21 miljoonaa euroa.

## Lähteet

## Aiheesta muualla
*Krafftin suomalaisten jälleenmyyjien tietoja
*Krafftin ruotsalainen pääsivusto
Mary Ann Nichols

**Mary Ann "Polly" Nichols**, o.s. **Walker** (26. elokuuta 1845 – 31. elokuuta 1888) oli sarjamurhaaja Viiltäjä-Jackin ensimmäinen uhri.

Nichols syntyi Britanniassa ja meni 16. tammikuuta 1864 naimisiin William Nicholsin kanssa. Pari sai viisi lasta, mutta liitto päättyi avioeroon vuonna 1880.

Nichols oli isänsä ja muiden hänet tunteneiden henkilöiden mukaan alkoholiongelmainen. Hän ajautui köyhyyteen ja elokuun viimeisenä aamuna 1888 hänet löydettiin surmattuna. Nicholsia on murhan jälkeen yleisesti pidetty prostituoituna, mutta kirjailija-historioitsija Hallie Rubenholdin mukaan mikään tosiasia ei tue väitettä.

Nichols haudattiin 6. syyskuuta 1888. "Viiltäjä-Jackina" tunnetun murhaajan henkilöllisyys ei koskaan selvinnyt.

## Lähteet
Ilmatorjuntamuseo

**Ilmatorjuntamuseo** on Suomen toiseksi vanhin aselajimuseo Pioneerimuseon jälkeen. Se sijaitsee Helsingin ilmatorjuntarykmentin entisen varuskunnan vieressä Tuusulan Hyrylässä. Näyttelyissä on ilmatorjunta-aseita 1900-luvun alkupuolen yhteen liitetyistä konekivääreistä muodostetuista ilmatorjuntakonekivääreistä alkaen aina erilliseen ilmatorjuntaohjusjärjestelmään. Museossa on myös maailman ensimmäinen ilmatorjuntapanssarivaunu.

Museon perustamiseen tähtäävä työ aloitettiin 1957 Helsingin Santahaminassa (museon kokoelmaa kerättiin ja esiteltiin entisessä Papinlahden upseerikerhon rakennuksessa) ja museo itse pitää vuotta 1961 perustamisvuotenaan koska tuolloin everstiluutnantti Olavi Seppälä paljasti ilmatorjuntamuseon kilven. Vuonna 1967 museo päätettiin sijoittaa Tuusulan Hyrylään ja museon rakennustyöt alkoivat, ja se avattiin yleisölle vuonna 1969. Se pyörii vapaaehtoisvoimin. Sen on arveltu olevan koko maailman monipuolisin ilmatorjuntamuseo, ennen kaikkea siksi, että talvisodan aikana Suomen armeijassa  käytettiin kaikenlaista kalustoa mistä sitä vain saatiin.

Museossa voi katsella videoesitystä Helsingin suurpommituksista helmikuussa 1944.

Vuonna 2010 museossa kävi  yli 11&nbsp;000 vierasta.

## Kuvia näyttelystä

Tiedosto:Maxim anti-aircraft machine gun.JPG|Maxim-it-kk
Tiedosto:Skoda 75 mm model 1937 anti-aircraft cannon.rear side.JPG|75&nbsp;mm tšekkiläinen Škoda vuodelta 1937
Tiedosto:8,8-cm-Flugabwehrkanone 37.8.8 cm anti-aircraft cannon in position in museum.jpg|88 ItK 37 asemissaan
Tiedosto:8,8-cm-Flugabwehrkanone 37.8.8 cm anti-aircraft cannon 37.JPG|88 ItK 37 museon pihalla
Tiedosto:M42 Duster anti-aircraft tank (Bundeswehr).right side.JPG|M42 Duster-it-psv
Tiedosto:S-125 Pechora.SA-3 Goa.JPG|ItO 79 -ohjuksia museon pihalla
Tiedosto:BUK-M1 in winter.jpg|ItO 96 -ohjusjärjestelmän ajoneuvoja museon pihalla


## Lähteet

## Aiheesta muualla

*Ilmatorjuntamuseon kotisivut
Pariisin lentoasema

**Pariisin lentoasema** voi tarkoittaa seuraavia lentoasemia:

* Beauvais-Tillén lentoasema, lentoasema Beauvais’ssa, lähellä Pariisia
* Charles de Gaullen kansainvälinen lentoasema, lentoasema 23 kilometrin päässä Pariisista
* Le Bourgetin lentoasema, lentoasema Pariisissa
* Orlyn lentoasema, lentoasema Orlyssa ja Villeneuve-le-Roissa, 14 kilometrin päässä Pariisista.
White Noise (elokuva)

**White Noise** on vuonna 2005 ensi-iltansa saanut jännityselokuva. Elokuva käsittelee paranormaalia ilmiötä, EVP:tä. Elokuvan on ohjannut Geoffrey Sax.

Elokuvalle on tehty vuonna 2007 jatko-osa; *[[White Noise 2: The Light]]*.

## Juoni

Elokuva kertoo Jonathan Riversistä, jonka vaimo kuolee auto-onnettomuudessa. Pian kuoleman jälkeen Jonathan tutustuu Raymondiin, joka tutkii EVP-ilmiötä. Tämän avulla Jonathan pääsee kommunikoimaan vaimonsa kanssa, mutta pian televisiossa alkaa näkyä muitakin kuin hänen vaimonsa. Onko EVP sittenkään niin turvallista?

## Näyttelijät

## Aiheesta muualla
*Elokuvan viralliset kotisivut
Ruskohyeena

**Ruskohyeena** (*Hyaena brunnea*, joskus myös *Parahyaena brunnea*) on eteläisessä Afrikassa elävä hyeenalaji.

## Ulkonäkö ja koko
Ruskohyeenan erottaa muista hyeenalajeista selvimmin sen turkki, joka on pitkä ja muualta pääosin tummanruskea, niskasta ja kaulasta punaruskea. Niskassa ja selässä kasvavassa harjassa karvat voivat olla yli 30 cm pitkiä. Jaloissa on vaakasuoria juovia.

Ruskohyeena kasvaa 1,4 metriä pitkäksi ja painaa keskimäärin 40&nbsp;kg.

## Levinneisyys ja elinympäristö
Ruskohyeenaa tavataan eteläisessä Afrikassa: etenkiin Etelä-Afrikassa, Namibiassa ja Botswanassa, mutta myös tietyillä alueilla Angolassa ja Zimbabwessa.

Se elää kuivilla alueilla, puoliaavikolla ja savannilla.

## Ravinto
Ruskohyeena on pääasiassa raadonsyöjä. Ne saalistavat itse satunnaisesti pieniä eläimiä, mutta syövät raatojen lisäksi linnunmunia, hyönteisiä ja hedelmiä. Syömällä vesipitoisia hedelmiä se pärjää alueilla, joissa ei ole juomavettä saatavana.

## Lähteet
Erityinen oikeuspaikka

**Erityinen oikeuspaikka** () merkitsee oikeutta saada asiansa käsitellyksi sellaisessa oikeusistuimessa, joka ei yleensä käsittele ensimmäisenä asteena kyseisiä juttuja.

Suomessa erityinen oikeuspaikka on säädetty ainoastaan korkeimpien virkamiesten tekemille rikoksille. Tuomioistuinten jäsenten tekemät virkarikokset käsitellään säännönmukaisesti ylemmässä oikeusasteessa. Vähintään majurin arvoisen sotilaan tekemä sotilasrikos käsitellään ensimmäisenä asteena hovioikeudessa. Ministereiden, tasavallan presidentin, oikeuskanslerin, eduskunnan oikeusasiamiehen sekä korkeimpien oikeuksien jäsenten virkarikokset käsitellään valtakunnanoikeudessa. Lisäksi kaikki maanpetos- ja valtiopetosrikokset käsitellään ensimmäisenä asteena hovioikeudessa.

Nykyään erityisen oikeuspaikan tarkoituksena on lähinnä varmistaa, että alemmassa oikeudessa tehty virkarikosta ei käsitellä tässä oikeusistuimessa. Kaikkein ylimpien virkamiesten rikokset ovat kuitenkin luonteeltaan poliittisia, minkä vuoksi heidän virkarikoksensa käsitellään valtakunnanoikeudessa. Ennen vuotta 2000 erityisen oikeuspaikan käyttö oli laajempaa. Eri laeissa ja asetuksissa säädettiin lukuisien eri virastojen korkeimpaan johtoon kuuluvien virkamiesten virkarikossyytteiden käsittelypaikaksi hovioikeus. Kyse oli sääty-yhteiskunnan jäänteestä, jonka mukaan kunkin henkilön oli jouduttava vertaistensa tuomittavaksi. Koska yleisessä alioikeudessa istuivat maaseudulla lautamiehinä talonpojat ja kaupungeissa raatimiehinä porvarit, oli aatelisten jouduttava aatelisista koostuvan hovioikeuden tuomittavaksi. Rikosasioiden lisäksi myös aatelisten siviilijutut käsiteltiin aina hovioikeudessa. Vastaavasti myös yliopiston professorien, ylioppilaiden ja työntekijöiden siviili- ja rikosjutut tutkittiin ensimmäisenä asteena yliopiston konsistorissa.

Vaikka aateliston erioikeus saada asiansa käsiteltäväksi ensimmäisenä asteena hovioikeudessa poistettiinkin jo 1800-luvun puolessavälissä, ajatus korkeimmille virkamiehille kuuluvasta erityisestä oikeuspaikasta eli pitkälle sotien jälkeiseen asti. Suurin osa tätä koskevista säännöksistä kumottiin vasta vuoden 2001 alusta hovioikeuslain uudistuksella.

## Katso myös
*Oikeushistoria
*Tuomioistuin

## Lähteet

## Aiheesta muualla
* Keskisarja, T. 2006 "Secoituxesta järjettömäin luontokappalden kanssa" Perversiot, oikeuselämä ja kansankulttuuri 1700-luvun Suomessa.  Väitöskirja. Helsingin yliopisto. Viitattu 21.3.2007.
*Kuuosa, M.-L. (2000) Rangaistakoon karsserilla!  Yliopistolainen 6/2000. Viitattu 21.3.2007.
Keijo Räikkönen

**Keijo Räikkönen** (s. 1945) on suomalainen folkmuusikko ja liikejuristi. Räikkönen toimi 1960- ja 70-luvuilla muun muassa Hootenanny Triossa ja Four Herrings -yhtyeessä. Räikkönen kirjoitti folk-yhtye The Kingston Trion lauluun ”Early in the Morning” (Randy Starr – Dick Wolf) uudet sanat, ja tästä ”Esplanadista” tuli niin suosittu, että sitä on kutsuttu suomalaisen hyvinvointivaltion tunnuslauluksi. Räikkönen esiintyi myös salanimellä Sergei, jolla hän esitti muun muassa laulun ”Pikku sotilaat”.

Räikkönen suoritti Helsingin yliopistossa valtiotieteen kandidaatin tutkinnon 1969 ja oikeustieteen kandidaatin tutkinnon 1980. Hän toimi 1973–1979 Teollisuuden Keskusliiton kansainvälisen osaston päällikkönä ja 1979–1982 Brysselissä Suomen teollisuusjärjestöjen pysyvänä edustajana. Hän työskenteli lakitehtävissä Suomen Pankissa ja Suomen Yhdyspankin investointipankin toimipisteessä Tokiossa. Hän osallistui Suomen EEC-neuvotteluihin. Vuodesta 1999 Räikkönen on toiminut suomalaisissa lakiasiaintoimistoissa, viimeksi Luostarinen-Mettälä-Räikkönen (LMR) -nimisen asianajotoimiston senioripartnerina.

Hän on ollut jäsenenä Pop & Jazz Konservatorion säätiön valtuuskunnassa.

## Lähteet

## Aiheesta muualla

*Ylen Elävä arkisto – Suomifolk uskoi aitouteen, epäkaupallisuuteen ja koripallotossuihin
Nokia N71

**Nokia N71** on Nokian valmistama 3G-verkkoja tukeva älypuhelin, joka julkaistiin vuonna 2006. Se käyttää Symbian OS 9.1-käyttöjärjestelmää. 

## Aiheesta muualla
* Käyttöohjeet
* Nokia N71 - Tuki
* Tekniset tiedot vertailtavissa Puhelinvertailu.comissa
* Tekniset tiedot, hinnat sekä keskustelua AfterDawnin Laitevertailussa

## Lähteet
Nasta

**Nasta** on joko kiinnitekappale tai liukueste esimerkiksi auton talvirenkaissa. Myös mikropiirien pinnejä kutsutaan joskus nastoiksi.

Kiinnityskäyttöön tarkoitettu nasta on valmistettu useimmiten teräksestä. Nastassa on lyhyt piikki, jonka kärki on terävä. Suomalaissa painonastoissa on yleensä litteä pää, josta nastan voi painaa paikalleen peukalolla. Amerikkalaistyyppisissä nastoissa on muovinen pää, josta saa käsillä otteen. Nastoilla voidaan kiinnittää esimerkiksi lappuja tai julisteita pehmeäpintaiselle seinälle tai ilmoitustaululle.

## Rengasnastat

Erityisissä nastarenkaissa on nastoja renkaan kehällä yleensä useammassa rivissä rinnakkain. Nastarenkaat ovat nykytietämyksen mukaan tehokkain keino estää auton tahaton liukuminen jäisellä pinnalla. Nastarenkaiden käyttö aiheuttaa tiestössä kulumista ja tiestä sekä nastoista itsestään muodostuvia hiukkasia. Nämä haittatekijät on yleensä katsottu pienemmäksi kuin vahingot onnettomuuksista, joita todennäköisesti koituisi ilman nastoja ajettaessa. Teiden kuluminen nastojen vaikutuksesta on nykyään huomattavasti vähäisempää kuin 1980-luvulla, tämä johtuu nastojen painon rajoittamisesta enintään 1,1 grammaan aiemman 1,8 sijasta. Lisäksi nastojen määrää renkaassa on vähennetty, samoin kuin niiden kokoa pienennetty.

## Lähteet

## Aiheesta muualla
* http://www.hel.fi/static/hkr/julkaisut/2013/nasta_loppuraportti_2013.pdf
* http://lib.tkk.fi/Lic/2012/urn100674.pdf
Neliöjuuri 3

**Neliöjuuri 3** eli luvun 3 neliöjuuri (myös Theodoroksen vakio, merkitään \sqrt{3}) on positiivinen reaaliluku, joka itsellään kerrottuna on 3. Sen numeerinen arvo on noin 1,732050807568877. Neliöjuuri 3 on irrationaaliluku, minkä todisti Theodoros Kyreneläinen.

## Geometria
Neliöjuuri 3 on kuution, jonka sivun pituus on 1, avaruuslävistäjän pituus.

Kuusikulmion, jonka sivun pituus on 1, vastakkaisten sivujen välinen etäisyys on neliöjuuri 3.

Trigonometriset 60-asteinen tangenttifunktio ja 210-asteinen kotangenttifunktio ovat yhtä kuin neliöjuuri 3.

## Katso myös
* Neliöjuuri 2

## Aiheesta muualla
* Todistus neliöjuuri 3:n irrationaalisuudesta  
* MathWorld: Theodorus's Constant
Jotam

**Jotam** oli yksi Juudan kuninkaista. Hän tuli kuninkaaksi isänsä Asarjan kuoltua, mutta oli pitänut valtaa jo aiemmin, koska Asarja sairasti spitaalia. Hän oli kuninkaaksi tullessaan 25-vuotias ja hallitsi 16 vuotta. *Hän teki sitä, mikä on oikein Herran silmissä, aivan niin kuin hänen isänsä Ussia oli tehnyt.* Hallituskaudestaan Raamattu ei kerro muuta kuin, että hän rakennutti Herran temppeliin Yläportin. Kun hän kuoli, tuli kuninkaaksi hänen poikansa Aahas.

## Lähteet
2. Kuninkaiden kirja 15:32-38
Nokia N76

**Nokia N76** on Nokian valmistama älypuhelin. Se esiteltiin Las Vegasissa CES-messuilla tammikuussa 2007 ja suunniteltiin julkaistavaksi saman vuoden ensimmäisellä neljänneksellä.

## Aiheesta muualla
* Käyttöohjeet 
* Nokia N76 - Tuki

## Lähteet
Lovers

__NOTOC__
**Lovers** on Hanna Pakarisen kolmas albumi, joka julkaistiin 14. helmikuuta 2007. *Lovers* oli Suomen virallisella albumilistalla parhaimmillaan sijalla kolme ja se pysyi top 40:ssä yhteensä 24 viikkoa. Albumin ensimmäisenä singlenä julkaistiin kappale "Go Go", jolle on tehty musiikkivideo. "Go Go" oli ainoastaan digimyyntiin tarkoitettu single. Albumi on myynyt tähän mennessä Suomessa vajaat 16&nbsp;000 kappaletta ja täten kultaa.

Albumilla on Pakarisen euroviisuedustuskappale "Leave Me Alone", joka on julkaistu singlenä. Kappaleelle on tehty myös musiikkivideo. Singlen B-puolena on "Tell Me What to Do", joka oli hänen toinen euroviisuedustuskappale-ehdokkaansa.

Albumista julkaistiin 23. toukokuuta 2007 kansainvälinen versio, joka sisältää bonuskappaleina "Stronger Without You" (alun perin albumilta *[[Stronger]]*) ja "Love Is Like a Song" (alun perin albumilta *[[When I Become Me]]*).

Kansainvälisen version ensimmäisenä singlenä julkaistiin kappale "Leave Me Alone" mm. Englannissa, Ruotsissa, Saksassa, Itävallassa ja Belgiassa. Kappale nousi Ruotsin singlelistalla sijalle #8.

## Kappaleet
#
#
#
#
#
#
#
#
#
#
#
#:**Kansainvälisen version bonuskappaleet:**
#
#

## Arvostelut
* Dome.fi: 
* Metropoli.net: 
* Soundi: 

## Lähteet
Manasse (kuningas)

**Manasse** oli Vanhan testamentin mukaan yksi monista Juudan kuninkaista. Hän tuli valtaan isänsä Hiskiaan kuoleman jälkeen 12-vuotiaana ja hallitsi Juudaa 55 vuotta. *Hän teki sitä, mikä on väärää Herran silmissä*. Hän pystytytti Jerusalemin temppeliin assyrialaisia epäjumalia ja alistui Assyrian vasallivaltioksi. Lisäksi hän rakensi alttareita muille jumalille ja jopa tähdille, ryhtyi harjoittamaan noituutta ja ennustamista. Jumala lähetti profeettoja, mutta Manasse tapatti heidät. "...hän syyllistyi myös niin moneen verityöhön, että Jerusalem oli hänen aikanaan ääriään myöten täynnä viatonta verta..." Manassen kuoltua Juudan kuninkaaksi tuli hänen poikansa Aamon.

Manasse katui tekojaan ja rukoili armoa Jumalalta.

## Lähteet
*Vanha testamentti: Toinen kuninkaiden kirja 21:1–18
*Vanha testamentti: Toinen aikakirja 33:11–13
Madridin lentoasema

**Madridin lentoasema** voi tarkoittaa:

* Madrid-Barajasin lentoasema
* Madrid- Cuatro Vientosin lentoasema
* Madrid-Torrejónin lentoasema.
Tr1

**Tr1** (ennen 1942 **R1**) eli *Risto* on Valtionrautateiden käytössä ollut tavaraliikenteeseen tarkoitettu raskas höyryveturi. Nimensä se on saanut presidentti Risto Rytistä, jonka presidenttikaudella veturit otettiin käyttöön.

## Valmistus ja käyttö
Vetureita rakennettiin 67 kappaletta vuosina 1940&ndash;1957 kolmessa veturitehtaassa: Tampellassa, Lokomossa sekä saksalaisessa Jungissa. Tavarajunaveturi *Risto* on saman aikakauden tuote kuin pikajunaveturi *[[Hr1|Ukko-Pekka]]*, ja ne ovatkin lähes samannäköisiä ulkonäöltään. Tr1-vetureita on säilynyt useita, mutta yhtäkään ei ole tällä hetkellä ajokunnossa. Parhaiten veturit erottaa toisistaan vetopyörien koosta ja lukumäärästä: *Ukko-Pekoissa* on kolme huomattavan kookasta vetopyöräparia halkaisijaltaan 1,9 metriä, kun taas *Ristoissa* on vetopyöräpareja neljä, halkaisijaltaan 1,6 metriä. Useammalle pyöräparille saatiin enemmän painoa tavaravaunujen vetämiseksi, vaikka nopeus samalla aleni. Riston teli oli yksiakselinen, hiekoitusputkia pyörille oli neljä.

Neljä viimeistä Tr1-veturia varustettiin rullalaakerein. Näitä *Rulla-Ristoja* pidettiin lajinsa parhaina. Tr1 1096 vuodelta 1957 oli viimeinen VR:lle valmistettu höyryveturi.

Tr1-veturit poistettiin liikenteestä 1970-luvun alussa, kun vetokalusto vaihdettiin dieselkäyttöisiin.

## Teknisiä tietoja
Riston tekniset tiedot ovat seuraavat:
* pituus 22,25 m 
* leveys 3,14 m
* korkeus 4,65 m
* höyrykattilan työpaine 15 kg/cm²
* polttoainevaunun (tenderin) hiilitila 9 tonnia tai halkoja 16 m³
* vesitila 27 m³
* teho n. 1&nbsp;600 hv
* paino työkunnossa 157 tonnia (vesi- ja hiilivarasto täynnä)
* suurin sallittu nopeus 80 km/h

## Säilyneet Tr1-veturit

Yhden parhaiten säilyneen Tr1:n, 1074:n, siirtämistä Jyväskylästä Rovaniemelle turistikäyttöön suunniteltiin. Lopulta veturin osti Uudenkaarlepyyn Munsalassa toimivan RM-Trucks Oy:n omistaja Håkan Westerlund. Veturin siirtäminen Jyväskylästä Uuteenkaarlepyyhyn aloitettiin 17. syyskuuta 2008. Tr1 1051 on siirretty Haapamäeltä Kouvolaan 4.12.2017 kunnostettavaksi. 1051:n kunnostus jatkuu Hyvinkäällä joulukuusta 2025 alkaen.

Haapamäen höyryveturipuistossa sijaitsevista Tr1-vetureista yksi on purettu ja toista on alettu purkaa. VR:n mukaan tämä tehtiin ilman vetureiden omistajan VR:n lupaa. Höyryveturipuiston yrittäjien mukaan he romuttivat kalustoa, jonka he itse omistavat. Poliisi tutkii tapausta törkeänä kavalluksena.

## Lähteet

## Aiheesta muualla

*
Forever Yours

**Forever Yours** on suomalaisen poprock-yhtyeen Sunrise Avenuen neljäs single. Se julkaistiin Suomessa ainoastaan promosinglenä, mutta se on myös *[[On the Way to Wonderland]]* -levyn gold editionilla, sekä seuraavan *[[Diamonds (Sunrise Avenuen kappale)|Diamonds]]* -singlen B-puolena.

## Single
;Promo
# Forever Yours

;Saksan CD-single
# Forever Yours (Single Mix) 
# Forever Yours (Nightliner Mix) 
# Forever Yours (Instrumental) 
# Forever Yours (Album Version) 
# Fairytale Gone Bad (Live) 

## Listasijoitukset

## Aiheesta muualla
*
Pies descalzos

**Pies descalzos** on Shakiran järjestyksessä kolmas studioalbumi. Se julkaistiin vuonna 1995. Levyn suurimmat hittikappaleet ovat Estoy Aqui ja Antologia.

## Kappalelista

## Lähteet
Aamon

**Aamon** oli Raamatun mukaan yksi Juudan kuninkaista. Hän tuli kuninkaaksi 21-vuotiaana isänsä Manassen kuoltua ja hallitsi kahden vuoden ajan. *Hän teki sitä, mikä on väärin Herran silmissä, aivan kuin hänen isänsä Manasse oli tehnyt...* Sitten hänen omat miehensä tekivät salaliiton häntä vastaan ja surmasivat hänet kuninkaanpalatsissa. Murhaa seurasi talonpoikaiskapina, joka päättyi Aamonin salamurhaajien kuolemaan ja hänen poikansa Josian valtaantuloon.

## Lähteet
*Toinen kuninkaiden kirja 21:19–26

## Aiheesta muualla
* Aamon suomenkielisessä Raamatussa (1933/1938)
Nokia N72

**Nokia N72** on Nokian valmistama älypuhelin, joka julkaistuun huhtikuussa 2006. N72 perustuu Nokia N70:een ja se on itse asiassa uudelleen tehty N70 ja suunnattu halvoille markkinoille, koska siitä puuttuu 3G. Tämä ero tekee puhelimen halvemmaksi. N72- ja N70-puhelinmalleissa on sama versio Symbian OS -käyttöjärjestelmästä ja molempien käyttöliittymä on Series 60.

## Aiheesta muualla

* Käyttöohjeet 
* Nokia N72 - Tuki

## Lähteet
Josia

**Josia** oli Raamatun mukaan yksi Juudan kuninkaista. Hän tuli kuninkaaksi isänsä Aamonin murhan jälkeen kahdeksanvuotiaana ja hallitsi 31 vuotta.

Josian hallituskauden puolivälissä temppelistä löytyi sattumalta kirjakäärö, joka oli lakikirja. Kun kirjakääröä luettiin Josialle, hän tuskastui ja tajusi sen hirveän synnin, jonka hänen isoisänsä Manasse oli tehnyt.  Hän päätti puhdistaa temppelin assyrialaista epäjumalista ja muutenkin jumalanpalveluselämän. Hän tuhosi kaikki epäjumalan kuvat, temppelit ja niiden palvelijat. Tätä kutsutaan "Josian uudistukseksi" tai "Josian puhdistukseksi".

Josia ei tyytynyt tähän, vaan käytti Assyrian heikkenemistä hyväkseen ja nousi kapinaan vapauttaen Juudan assyrialaisista. Vuosia myöhemmin Egyptin faarao Nekau II lähti sotaretkelle Assyrian avuksi. Josia päätti estää yrityksen ja aloitti taistelun egyptiläisiä vastaan Megiddon tasangolla. Hän haavoittui taistelussa ja kuoli saamiinsa vammoihin. Josian kuoltua tuli Juudan kuninkaaksi hänen poikansa Joahas.

## Lähteet
*Toinen kuninkaiden kirja 22–23:1–30
Lars Magnus Ericsson

**Lars Magnus Ericsson** (5. toukokuuta 1846 Värmskog – 17. joulukuuta 1926 Botkyrka) oli ruotsalainen teollisuusmies, keksijä ja puhelintekniikkaa valmistavan Telefonaktiebolaget LM Ericsson perustaja.

Ericsson syntyi Värmlannissa. Isänsä kuoltua hän joutui 12-vuotiaana aloittamaan työn kaivosmiehenä. Ansaittuaan tarpeeksi rahaa hän muutti Tukholmaan vuonna 1867. Siellä hän työskenteli kuusi vuotta *Öllers & Co*n lennättimiä valmistavassa tehtaassa. Kykyjensä ansiosta hän pääsi opiskelemaan ulkomailla kojeiden rakentamista vuosien 1872–1875 aikana. Yksi hänen työnantajistaan oli myös Siemens & Halske.

Palattuaan Ruotsiin 1876 hän perusti pienen hienomekaanisen työpajan ystävänsä Carl Johan Anderssonin kanssa joka oli myös työskennellyt Öllers & Co:lla. Hän perusti puhelinyhtiönsä tutkittuaan Bellin ja Siemensin valmistamia puhelinkojeita ja alkaen valmistaa omia kojeita niiden perusteella.

Hän vältteli turhaa julkisuutta ja ei tahtonut nousta saavutuksistaan huolimatta palvonnan kohteeksi. Hänen kerrotaan olleen vaativa mutta toisaalta hänen alaisensa tunsivat suurta kunnioitusta häntä kohtaan. Liiketoimissaan hän oli epäileväinen ja varovainen. Vuonna 1900 hän jäi eläkkeelle L.M. Ericssonilta 54-vuotiaana. Yhtiön osakkeet hän piti vuoteen 1905 saakka kunnes myi ne kaikki pois. Ericssonin kuoltua 1926 hänet haudattiin Botkyrkaan Hågelbyhyn, merkitsemättömään hautaan hänen omasta pyynnöstään.
Braine-l’Alleud

**Braine-l’Alleud** () () on kunta Belgiassa, Vallonian Brabantin provinssissa, noin 20 kilometriä Brysselistä etelään. Pinta-alaa kunnalla on 52,11 km² ja asukkaita siellä on 37&nbsp;512 (1.1.2007). Väestötiheys on 719,9 as./km².

Braine-l’Alleud’n ystävyyskaupungit ovat Ouistreham Ranskassa, Menden Saksassa, Šlapanice Tšekissä, Basingstoke and Deane Yhdistyneessä kuningaskunnassa sekä Drummondville Québecissä Kanadassa.

## Historia

Ensimmäinen maininta *Dudinsartista*, joka on Braine-l’Alleud’n vanha nimi, on vuodelta 1131. Kunnan nykyinen nimi juontuu sanoista “Braine” ja “alleu”. “Braine” on alueen läpi kulkevan joen entinen nimi (nykyään joen nimi on Hain). “Alleu” on keskiaikainen ranskankielinen sana, joka tarkoittaa verovapaata maata.

Vuonna 1815 käydystä Waterloon taistelusta osa tapahtui Braine-l’Alleud’n alueella. Braine-l’Alleud’n Saint-Etiennen kirkko toimi taistelun jälkeen lyhyen aikaa sairaalana. 
Waterloon taistelun paikalla sijaitsee *[[Butte du Lion]]* -muistomerkki, joka on rakennettu vuosina 1823–1826.

Nykyinen kunta muodostui 1. tammikuuta 1977, kun Braine-l’Alleud’n, Ophain-Bois-Seigneur-Isaacin ja Lillois-Witterzéen kunnat yhdistyivät.
## Lähteet

## Aiheesta muualla

*Kunnan kotisivut
Carrignafoy

**Carrignafoy** () on alue Great Islandilla Corkin luonnonsatamassa Irlannin tasavallassa. Se ulottuu Cobhin keskustan kaukaisimmasta kolkasta maaseudulle Cuskinnyyn ja Ballymoreen. Alueella sijaitsee uusi asuinalue ja viisi koulua. Uusi vapaa-ajankeskus avattiin alueella 2006.

## Aiheesta muualla
*Maisemia Carrignafoyn satamasta
*http://www.auraleisurecentres.com
Rita Joe

**Rita Joe**, o.s. **Bernard** PC, CM (15. maaliskuuta 1932 – 20. maaliskuuta 2007) oli kanadalainen runoilija. Hän kuului mi’kmaq-alkuperäiskansaan.

Joe syntyi Nova Scotiassa Josie ja Annie Bernardin tyttäreksi. Hän meni vuonna 1954 naimisiin Joe Frankin kanssa, synnytti kahdeksan ja adoptoi kaksi lasta.

Joe nimitettiin Queen’s Privy Council for Canadaan vuonna 1992, ja Order of Canadan jäsen hänestä tuli jo 1989.

Parkinsonin taudista pitkään kärsinyt Joe menehtyi 75 vuoden iässä maaliskuussa 2007.

## Julkaisut
* *Poems of Rita Joe* (1978) 
* *Daniel Homer on todella mukava kaveri* (2011)
* *Song of Eskasoni* (1988)
* *Lnu And Indians We're Called* (1991)
* *Kelusultiek* (1995)
* *Song of Rita Joe – Autobiography of a Mi'kmaq Poet* (1996)
* *The Mi'kmaq Anthology* (1997) 

## Lähteet
Ashanti (laulaja)

**Ashanti Shequoiya Douglas** (s. 13. lokakuuta 1980 Glen Cove, New York) on Grammy-palkittu yhdysvaltalainen R&B ja hip hop -artisti, lauluntekijä, levytuottaja ja näyttelijä.

Ashantin menestynein albumi on hänen ensilevynsä *Ashanti*, joka myi kultaa eli 503&nbsp;000 kappaletta ensimmäisellä viikollaan Yhdysvalloissa vuonna 2002. Maailmanlaajuisesti se myi 6,5 miljoonaa kappaletta. Albumi sisältää hitit ”Foolish” ja ”Happy”.

Vuonna 2003 julkaistiin Ashantin toinen albumi *Chapter II*. Hittisingleksi nousi ”Rock Wit U (Awww Baby)”. Se oli ehdolla kahdessa sarjassa MTV Video Music Awardsissa. Albumi myi 2,5 miljoonaa kappaletta maailmanlaajuisesti.

Ashantin kolmas albumi *Concrete Rose* julkaistiin vuonna 2004. Se myi ensimmäisellä viikollaan 245&nbsp;000 kappaletta, mutta hyvän alun jälkeen myynti hidastui. Siitä muodostuikin hänen heikoimmin menestynyt levynsä, joka kuitenkin sisälsi yhden kansainvälisen hitin, ”Only U”.

## Yksityiselämä
Ashanti erosi rap-artisti Nellystä vuonna 2013. Pari kuitenkin palasi yhteen vuonna 2023 ja saman vuoden joulukuussa he menivät naimisiin. Ashanti alkoi odottaa parin yhteistä lasta seuraavana vuonna.

## Albumit
* *[[Ashanti (albumi)|Ashanti]]* (2002)
* *[[Chapter II]]* (2003)
* *[[Ashanti's Christmas]]* (2003)
* *[[Can't Stop (albumi)|Can't Stop]]* (2004)
* *[[Concrete Rose]]* (2004)
* *[[Collectables by Ashanti]]* (2005)
* *[[The Declaration]]* (2008)
* *[[Braveheart (Ashantin albumi)|Braveheart]]* (2014)

## Elokuvat
* *Bride and Prejudice* (2004)
* *Coach Carter* (2005) 
* *John Tucker Must Die* (2006) 
* *Resident Evil: Extinction* (2007) 
* *You're Nobody till Somebody Kills You* (2007)
* *The Preacher* (2014)
* *Stuck* (2015)
* *Mothers and Daughters* (2016)
* *A Christmas Winter Song* (2019)

## Lähteet

## Aiheesta muualla

* Viralliset kotisivut
*
Toomalõuka

**Toomalõuka** on kylä Saarenmaan kunnassa, Saarenmaalla, Virossa. Kylä kuuluu Ansekülan kihlakuntaan ja siellä oli vuonna 2008 asukkaita 16. Toomalõuka sijaitsi aiemmin Salmen kunnan luoteisosassa. 

## Lähteet
Tuula Peltonen

**Tuula Irmeli Peltonen** (o.s. **Gröhn**, s. 4. syyskuuta 1962 Juuka) on suomalainen erityisluokanopettaja ja SDP:tä edustava poliitikko. Hän oli kansanedustaja Keski-Suomen vaalipiiristä kausilla 2007–2015.

## Ura
### Tausta
Peltonen kirjoitti ylioppilaaksi Juuan lukiosta vuonna 1981. Vuonna 1985 hän valmistui ylioppilasmerkonomiksi Kuopion kauppaoppilaitoksesta ja vuonna 1989 mainossihteeriksi Kauppainstituutista. Vuonna 1996 hän valmistui kasvatustieteen maisteriksi sekä luokanopettajaksi Helsingin yliopistosta ja vuonna 1998 erityisopettajaksi Jyväskylän yliopistosta. Hän on suorittanut kasvatustieteen jatko-opintoja Helsingin yliopistossa. Ennen valintaansa eduskuntaan Peltonen työskenteli erityisopettajana Vitikkalan koulussa (1998–2007) ja palasi erityisluokanopettajaksi Eduskunnasta putoamisensa jälkeen vuonna 2015.

### Politiikka
Peltonen oli ehdolla eduskuntaan ensimmäisen kerran vuoden 2003 vaaleissa, mutta jäi tuolloin 4&nbsp;357 äänellä varasijalle. Vuoden 2007 vaaleissa hänet valittiin eduskuntaan 5&nbsp;382 äänellä. Peltonen valittiin toiselle kaudelle 3&nbsp;481 äänellä vuoden 2011 eduskuntavaaleissa. Peltonen oli ehdolla myös vuoden 2014 eurovaaleissa saaden 1&nbsp;838 ääntä.

Eduskunnassa Peltonen on jäsen puolustusvaliokunnassa (2011–) ja sivistysvaliokunnassa (2007–). Vaalikaudella 2007–2011 hän oli myös perustuslakivaliokunnan jäsen. Vuodesta 2007 Peltonen on ollut Pohjoismaiden neuvoston Suomen valtuuskunnan jäsen ja vuodesta 2014 varapuheenjohtaja.

Vuosina 2000–2008 Peltonen oli Jämsänkosken kaupunginvaltuuston jäsen. Jämsänkoski yhdistyi Jämsään vuoden 2009 alussa ja vuoden 2008 kunnallisvaaleissa Peltonen valittiin Jämsän kaupunginvaltuustoon, jonka puheenjohtajana hän toimi vuosina 2009–2012.

Peltonen oli vuosina 2011–2014 Demarinaisten puheenjohtaja.

### Luottamustehtäviä
Vuosina 2004–2012 Peltonen oli Akavan Keski-Suomen piirin puheenjohtaja ja vuodesta 2013 Keski-Suomen Akavan aluejohtoryhmän puheenjohtaja. Vuodesta 2011 Peltonen on johtanut Suomen toimikuntaa Euroopan turvallisuuden edistämiseksi (STETE).

## Yksityiselämä
Peltonen on naimisissa ja hänellä on kaksi lasta.

## Lähteet

## Aiheesta muualla
* Tuula Peltosen kotisivu 
*
Kilkenny (olut)

**Kilkenny** on irlantilainen olut, jonka juuret ovat Kilkennyn kaupungissa Irlannissa. Kilkenny-olut on tuotettu St. Francis Abbeyn panimossa vuodesta 1710 (alun perin Smithwick'sinä). Se on tyypiltään Irish Red Ale, ja sen alkoholipitoisuus on 4,3 til-%. Tavaramerkki on Diageon omistama ja tuottama. 

Kilkenny muistuttaa erittäin paljon Smithwick'siä. Nimeä Kilkenny käytettiin alun alkaen 1980- ja 1990-luvulla Smithwick'sin vahvemman version nimenä Euroopassa ja Kanadassa johtuen siitä, että sana Smithwick's oli monelle liian vaikea lausua. Nykyään Kilkenny on aivan oma olutmerkkinsä.

Kilkennyä tuotettiin alkuperäisesti vientituotteeksi, ja nykyään sitä onkin tarjolla ainakin Irlannissa, Suomessa, Saksassa, Thaimaassa, Sloveniassa, Ruotsissa, Malesiassa ja Puolassa.

Kilkennyä ei myydä Yhdysvalloissa, koska Diageo ja sen kilpailijat eivät ole päässeet asiasta yhteisymmärrykseen.

## Lähteet

## Aiheesta muualla
*Kilkennyn arvostelu Beeradvocatessa
*Kilkennyn arvostelu RateBeerissä 
*Kilkenny Hartwallin sivuilla
Vratsa

**Vratsa** () on kaupunki Pohjois-Bulgariassa Balkanvuorilla. Kaupunki kuuluu Vratsan alueeseen. Vratsan asukasluku oli vuoden 2018 arvion mukaan 52&nbsp;617.

Vratsa on vuorten ja metsien ympäröimä ja sinne järjestetään turismia muun muassa metsästyksen, kalastuksen tai laskettelun parissa.

Vratsa on ollut jo muinaisten traakialaisten asuttama. Roomalaiset kutsuivat kaupunkia nimellä *Valve* kaupunkiin johtavan kapean solan mukaan. Nykyisin sola on Vratsan symboli, joka on kuvattu myös sen vaakunassa. 600-luvulla kaupunki päätyi bulgaarien haltuun, jotka kutsuivat sitä nimellä *Vratitsa*. Siitä tuli tärkeä Bulgarian valtakunnan rajakaupunki Bysanttia, Serbiaa ja magyaareja vastaan. Myöhemmin se menetti asemansa Sofialle.

## Lähteet
The Dillinger Escape Plan

**The Dillinger Escape Plan** oli vuonna 1997 perustettu yhdysvaltalainen mathcore-yhtye, jolla on vaikutteita jazzista ja fuusiojazzista. Yhtyeen nimi on peräisin yhdysvaltalaisen pankkiryöstäjä John Dillingerin nimestä.

## Diskografia

### Studioalbumit
* 
* 
* 
* 
* 
* 

### EP:t
* 
* 
* 
* 
* 

### Livealbumit
* 

### Split-albumit
* 
*
Alanko (täsmennyssivu)

**Alanko**  voi tarkoittaa seuraavia:

## Maantieteellinen käsite
*alanko, maa-alue, joka on muuta maan pinnan korkeutta alempana.

## Sukunimi
*Alli Alanko (1930–2021), keihäänheittäjä
*Alma Alanko (s. n. 2000), muusikko ja lauluntekijä, Ismo Alangon tytär
*Anja Alanko (1942–2018), luomuasiantuntija
*Anja-Liisa Alanko (s. 1945), rehtori ja kouluneuvos
*Anna Alanko (s. 1977), kirjailija ja sosiologi
*Anna-Liisa Alanko (1935–2018), kirjailija, lausuntataiteilija ja kulttuurivaikuttaja
*Christa Alanko (s. 1994), jääkiekkoilija
*Eliisa Alanko (s. 1988), salibandyn pelaaja, Ella Alangon sisar
*Ella Alanko (s. 1990), salibandyn pelaaja, Eliisa Alangon sisar
*Hemming Alanko (1881–1959), lähetyssaarnaaja, suomentaja ja kirkkoherra
*Ilkka Alanko (s. 1969), muusikko, Anna-Liisa Alangon poika
*Ismo Alanko (s. 1960), muusikko, Anna-Liisa Alangon poika
*Jan-Axel Alanko (s. 1982), koripalloilija
*Jirina Alanko, valokuvaaja, ohjaaja ja taiteilija
*Jósefina Alanko (s. 1993), taidemaalari ja keramiikkataiteilija
*Juho Alanko (1892–1943), jääkäriluutnantti
*Kaisa Alanko (s. 1993), lentopalloilija
*Kustaa Alanko (1905–1985), SDP:n kansanedustaja
*Lempi Alanko (1898–1978), kansakoulunopettaja ja koulunjohtaja
*Matti Alanko (1935–2012), eläinlääkäri ja professori
*Matti Edvard Alanko (1889–1963), lehtiyhtiön toimitusjohtaja ja kunnallismies
*Matts Alanko (1828–1921), kelloseppä
*Mikko Alanko (s. 1981), salibandyn pelaaja
*Miska Alanko (1977–1997), koripalloilija
*Outi Alanko-Kahiluoto (s. 1966), kansanedustaja
*Pentti Alanko (1936–2026), kasvitieteilijä, hortonomi ja tietokirjailija
*Petri Alanko (s. 1970), kosketinsoittaja
*Petri Alanko (s. 1963), huilisti, Anna-Liisa Alangon poika
*Rami Alanko, (s. 1975), jääkiekkoilija
*Sakari Alanko (1885–1942), varatuomari ja poliisi
*Samu Alanko (s. 1998), jalkapalloilija
*Uuno Alanko (1878–1964), kuvataiteilija ja arkkitehti
*Ville Alanko (1907–1931), muusikko.

## Katso myös
* Alanco
Keisarikala

**Keisarikala** (*Pomacanthus imperator*) on keisarikaloihin kuuluva koralliriuttojen  kala, jota  kasvatetaan myös akvaarioissa.

## Ulkonäkö ja koko

  
Keisarikala voi kasvaa 40 cm pitkäksi. Poikasena keisarikala on tummansininen valkoisilla rengaskuvioilla. Vasta vanhemmiten se saa keltasiniraidallisen värityksensä. Värinvaihdos tapahtuu noin 8-12 cm pituisena. Ulkonäkö muuttuu niin paljon, että ennen vuotta 1933 nuoria yksilöitä pidettiin eri lajina.

## Alkuperä ja elinympäristö
Keisarikaloja  tavataan koralliriutoilla 1-100 m syvyydessä  erityisesti Ison valliriutan pohjoisosassa, Intian valtamerellä sekä läntisellä Tyynellämerellä.

## Ravinto ja käyttäytyminen
Keisarikalojen ruokavalio on laaja ja siihen kuuluu katkaravut, äyriäiset, madot, korallit ja etenkin levät. Se käyttää nokkamaista leukaansa murskatakseen kovakuoriset saaliinsa ja kykenee myös sulattamaan sienieläinten sitkeää kudosta. 

Keisarikalakoiras ja -naaras pysyvät tavallisesti yhdessä koko elämänsä ajan. Koiraalla saattaa myös olla haaremi 2-5 naaraan kanssa. Mikäli koiras kuolee, jokin naaraista vaihtaa sukupuoltaan ja ryhtyy ryhmän hallitsevaksi koiraaksi.

Riutta-akvaariossa keisarikala näykkii pehmytkoralleja ja pitkäpolyyppisiä kivikoralleja sekä jättiläissimpukoiden ja muiden paikallaan pysyvien selkärangattomien pehmeitä osia. Se saattaa jättää rauhaan lyhytpolyyppiset kivikorallit ja myrkylliset pehmytkorallit.

## Lähteet
Kitkarengas

**Kitkarengas** on autoissa käytettävä talvirengastyyppi. Nimitys on puhekielessä yleisimmin käytetty, vaikka virallisesti kyseessä on M+S (mud+snow) -tyyppiset renkaat. Tarkasti ottaen tulisi puhua nastattomista talvirenkaista. Renkaan toiminta perustuu lamelleihin, jotka pureutuvat tiehen kiihdyttäessä ja jarruttaessa, sekä pehmeään kumiseokseen. Rengasmyyjät eivät suosittele kitkarenkaita ympärivuotiseen käyttöön.

Kitkarengasta ei ole suunniteltu lämpimiin olosuhteisiin, ja sen pito- ja kulumisominaisuudet ovat kesällä heikommat, ja erityisesti kuluneilla kitkarenkailla kesällä ajettaessa tulee ottaa huomioon poikkeuksellisen huono pito sadekeleillä. Kitkarenkaan etuna voidaan tosin pitää, että ne voidaan vaihtaa autoon syksyllä jo hyvissä ajoin säiden viiletessä, ja niillä voidaan ajaa miellyttävästi myös keväällä pitempään lumien jo sulettua kuin nastarenkailla.

Useissa Euroopan maissa nastarenkaiden käyttö ei ole luvallista, jolloin kaikki talvirenkaat ovat silloin käytännössä kitkarenkaita. Useasti Keski-Eurooppaan suunnitellut kitkarengasmallit eivät sovellu kuitenkaan pohjoisiin talviolosuhteisiin kuin välttävästi. Pohjoisissa maissa, kuten Suomessa myytävät ja kehitellyt mallit eroavat näistä lähinnä runsaampien lamellointiensa, pehmeämpien runkojensa ja kumiseoksiensa osalta.

Kitkarenkaat poikkeavat yleisesti ominaisuuksiltaan ja käytökseltään jonkin verran nastarenkaista, mutta parhaiden nastattomien kitkarenkaiden pito-ominaisuudet ovat hyvin lähellä nastarengasta. Pitokyky jäällä tai jäisillä pinnoilla on kuitenkin heikompi. Vastaavasti kitkarengas tarjoaa suurempaa mukavuutta, hiljaisuutta ja parempia ajo-ominaisuuksia varsinkin paljailla kestopäällystepinnoilla.

Suomessa laki edellyttää talvirenkaille vähintään kolmen millimetrin urasyvyyttä.

## Lähteet

## Aiheesta muualla
* Nokian Renkaiden vertailua kitka- ja nastarenkaiden välillä 
* Tiehallinto - Talvi ja tieliikenne -tutkimus
Clay Mathematics Institute

**Clay Mathematics Institute** (tunnetaan paremmin suomeksi **Clay-instituuttina**) on Cambridgessa, Massachusettsissa toimiva yksityisrahoitteinen säätiö, joka on omistautunut matematiikan tutkimuksen tukemiseen.

Clay-instituutti on erityisen tunnettu seitsemästä Millennium-ongelmastaan. Instituutti jakaa miljoonan dollarin Millennium-palkinnon henkilölle tai henkilöille, jotka ensimmäisenä ratkaisevat jonkin Millennium-ongelmista. Ongelmat ovat:
* P=NP
* Hodgen konjektuuri
* Poincarén konjektuuri (ratkaistu)
* Riemannin hypoteesi
* Yang-Millsin olemassaolo
* Navierin–Stokesin yhtälöt
* Birchin ja Swinnerton-Dyerin konjektuuri

Palkinto on perustettu vuonna 2000, ja toistaiseksi yksi seitsemästä ongelmasta on ratkaistu.
Västberga

**Västberga** on Ruotsin pääkaupungin Tukholman kaupunginosa. Se sijaitsee Tukholman eteläosassa ja kuuluu Hägersten-Liljeholmenin kaupunginosa-alueeseen. Kaupunginosa rajoittuu Hägerstensåseniin, Midsommarkranseniin, Liljeholmeniin, Östbergaan ja Solbergaan. Vuonna 2004 Västbergan väkiluku oli 3&nbsp;611. Kaupunginosan pinta-ala on 2,03 km². Västbergan alueella sijaitsee paljon teollisuutta, jota alettiin harjoittaa alueella 1920-luvulla. Ensimmäisenä alueelle asettui ASEA.
Joulukuusivirus

**Joulukuusivirus** on sähköpostin kautta leviävä ohjelmistopätkä. Se ilmestyi yllättäen IBM:n näyttöruuduille vuonna 1987. Näytölle ilmestyi sähköpostin mukana skriptinpätkä, joka sisälsi kuvan joulukuusesta ja ohessa teksti: "*Käynnistä tämä ja nauti. Kirjoita vain joulu.*" Kun käyttäjä kirjoitti sen, virus levisi toiseen tietokoneeseen.

Muutamassa tunnissa virus oli levinnyt IBM:n toimistoihin Saksaan, Japaniin ja Italiaan. Virus jumitti IBM:n työt muutamaksi tunniksi, mutta ei saanut aikaan sen suurempaa vahinkoa.

## Lähteet
* Michael Coleman, *Karmea totuus tietokoneista*
Östberga

**Östberga** on yksi Ruotsin pääkaupungin Tukholman kaupunginosista. Se sijaitsee Tukholman eteläosassa ja kuuluu Enskede-Årsta-Vantörin kaupunginosa-alueeseen. Kaupunginosan alueella sijaitsee paljon teollisuutta. Vuonna 2001 Östbergassa oli asukkaita 4 614, ja maa-alaltaan kaupunginosa on 1,94 neliökilometrin suuruinen.

## Aiheesta muualla

* Stockholms stadsmuseum: Östberga
Kirjorastas

**Kirjorastas** (*Zoothera aurea*) on siperialainen rastaisiin kuuluva varpuslintu. Lajin kuvaili ja nimesi alun perin John Latham 1790. Laji tunnettiin aiemmin tieteellisellä nimellä *Zoothera dauma*, joka on nykyisin jaettu kahteen tai kolmeen eri lajiin: *Zoothera aurea* (kirjorastas), *Zoothera dauma* (suomurastas) ja *Zoothera neilgherriensis* joista kahta jälkimmäistä ei Suomessa ole tavattu.

## Koko ja ulkonäkö
Linnun pituus on 27–31&nbsp;cm ja paino 100–200&nbsp;g. Kulorastaan kokoinen suuri rastas, jonka puku on lähes kauttaaltaan tummien suomukuvioiden kirjavoima. Kaukaa nähtynä lintu näyttää vaalean ruskealta. Lennossa voi havaita siipien alapinnalla mustavalkoisen kuvion. Levitetyssä pyrstössä on valkeat nurkat. Sukupuolet ja ikäluokat ovat suunnilleen saman värisiä. Laulu on yksinkertainen, sillä laji toistaa muutaman sekunnin välein 'tjyyy' ääntä. Muuten lintu on lähes äänetön.

Vanhoilla linnuilla on täydellinen sulkasato kesällä, nuorilla vaihtuvat etupäässä vain ruumiinhöyhenet.

## Esiintyminen
Päälevinneisyysalue on Siperia, mutta pieni osa pesii myös Uralin länsipuolella. Pohjoiset populaatiot ovat muuttolintuja, jotka muuttavat Kaakkois-Aasiaan. Himalajan linnut muuttavat talveksi alarinteille ja laaksoihin. Suomessa laji on tavattu toistaiseksi neljästi: 30.9.1961 Oulunsalossa, 5.10.1988 Lemlandin Lågskärillä, 29.9.1999 Raahessa (kuolleena löydetty), ja 15.6.2009 alkaen Kalajoella.

## Elinympäristö
Pesii Siperian taigan tuoreissa havu- ja sekametsissä. Muuttoaikoina piilottelee kasvillisuudessa.

## Lisääntyminen
Pesä on puussa ja munia on 3–4. Naaras huolehtii hautomisesta.

## Ravinto
Syö maasta löytyviä selkärangattomia sekä marjoja ja hedelmiä.

## Lähteet
* 
* Lars Svensson 1997: Euroopan varpuslinnut - sukupuolen ja iän määritys. - Lintutieto. Jyväskylä.

### Viitteet
Johanneshov

**Johanneshov** on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella, ja kuuluu Enskede-Årsta-Vantörin kaupunginosa-alueeseen. Sitä rajaavat Södra Hammarbyhamnenin, Hammarbyhöjdenin, Gamla Enskeden ja Årstan kaupunginosat. Vuonna 2004 Johanneshovissa asui 5 621 ihmistä, ja maa-alaltaan se on 1,30 neliökilometrin suuruinen.

Johanneshovin kaupunginosa tunnetaan varsinkin kolmesta areenastaan: Siellä sijaitsee maailman suurimpiin pallomaisiin rakennuksiin kuuluva Globen, katettava monitoimiareena Stockholmsarenan sekä jääkiekkoareena Hovet.
Sainte-Geneviève-des-Bois

**Sainte-Geneviève-des-Bois** voi tarkoittaa seuraavia paikkoja:

* Sainte-Geneviève-des-Bois (Essonne), kunta Ranskassa Essonnen departementissa
* Sainte-Geneviève-des-Bois (Loiret), kunta Ranskassa Loiret'n departementissa
Hammarbyhöjden

**Hammarbyhöjden** (lempinimeltään *Den vita staden*) on Tukholman kaupunginosa. Se sijaitsee Tukholman eteläosan alueella ja kuuluu Skarpnäckin kaupunginosa-alueeseen. Sitä rajaavat Södra Hammarbyhamnenin, Johanneshovin, Gamla Enskeden, Kärrtorpin ja Björkhagenin kaupunginosat.

Vuoden 2021 lopussa Hammarbyhöjdenissä asui 10&nbsp;658 ihmistä, ja sen pinta-ala on 1,18 neliökilometriä. Aiemmin Nackan kuntaan kuulunut kaupunginosa liitettiin Tukholman kaupunkiin 1. tammikuuta 1930. 

Hammarbyhöjdenin asemakaava laadittiin 1930–1931 Tukholman rakennuskonttorissa, ja sen tekemiseen osallistui muun muassa Ragnar Östberg. Alue rakennettiin vuosina 1936–1946, ja rakennuskantaa tiivistettiin eli sinne rakennettiin uusia taloja 1980-luvun lopulla. Hammarbyhöjden oli Tukholman ensimmäinen vuokrataloalue, jonka rakentamisesta vastasi kaupunki, kun aiemmin rakennuttajina olivat olleet yksityiset. Rakennukset ovat pääosin funkistyylisiä kolmikerroksisia pienkerrostaloja, joista monet suunniteltiin lapsiperheille.

## Lähteet

## Aiheesta muualla

* Stockholms stadsmuseum: Hammarbyhöjden
Maksujenvälitysjärjestelmä

**Maksujenvälitysjärjestelmä**, riippuen termin käyttöyhteydestä, voi tarkoittaa:

Maksukorttimaksujen välitystä, esimerkiksi
* American Express
* Diners Club
* Discover
* JCB
* Mastercard
* Visa
* Avant-korttiraha
* pankkikortti.

Tilisiirtojärjestelmää, esimerkiksi
* pankkisiirto
* postisiirto
* pikasiirto
* sekkitili.

Internetmaksujen välitystä (Payment gateway), esimerkiksi
* PayPal
* DigiCash.
Enskedefältet

**Enskedefältet** on yksi Ruotsin pääkaupungin Tukholman kaupunginosista. Se sijaitsee Tukholman eteläosassa, ja kuuluu Enskede-Årsta-Vantörin kaupunginosa-alueeseen. Kaupunginosa rajoittuu Östbergaan, Årstaan, Enskede Gårdiin, Gamla Enskedeen ja Sturebyhyn. Vuonna 2004 Enskedefältetissä asui 1353 ihmistä, ja maa-alaltaan se on 1,05 neliökilometrin suuruinen.
Enskede Gård

**Enskede Gård** on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella, ja kuuluu Enskede-Årsta-Vantörin kaupunginosa-alueeseen. Sitä rajaavat Johanneshovin, Gamla Enskeden, Enskedefältetin ja Årstan kaupunginosat.

Enskede Gård on ollut osa Tukholman kaupunkia vuodesta 1904 lähtien, ja sitä alettiin asuttaa 1910-luvulla. Vuonna 2004 kaupunginosassa asui 2 822 ihmistä, ja se on maa-alaltaan 0,86 neliökilometrin suuruinen.

## Aiheesta muualla

* Stockholms stadsmuseum: Enskede Gård
Kastellet

**Kastellet** on linnoitusmainen rakennus Ruotsin pääkaupungissa Tukholmassa sijaitsevalla Kastellholmenin saarella, joka kuuluu Norrmalmin kaupunginosaan. Se rakennettiin vuosina 1846–1848, ja sen suunnitteli ruotsalainen arkkitehti Fredrik Blom. Rakennukseen kuuluu pyöreä, punatiilinen ja 20 metrin korkuinen porrastorni. Tornin huipulla liehuu kolmikielekkeinen Ruotsin lippu, joka tarkoittaa että maassa on rauha.

Ensimmäinen linnoitus alueelle rakennettiin vuonna 1667. Sen suunnitteli arkkitehti Erik Dahlbergh. Alkuperäinen linnoitus kuitenkin tuhoutui räjähdyksessä 1. kesäkuuta 1845, jolloin päätettiin nykyisen linnoituksen rakentamisesta.

## Lähteet

## Aiheesta muualla
Luigi Beccali

**Luigi Beccali** (19. marraskuuta 1907 Milano, Italia – 29. elokuuta 1990 Daytona Beach, Florida, Yhdysvallat) oli italialainen keskimatkojen juoksija ja 1 500 metrin olympiavoittaja 1932 Los Angelesissa.

Nuorena Luigi Beccali harrasti sekä pyöräilyä että yleisurheilua valiten lajikseen jälkimmäisen tavattuaan valmentaja Dino Nain. Beccali osallistui 20-vuotiaana Amsterdamin olympialaisiin 1 500 metrillä karsiutuen alkuerissä.

Neljä vuotta myöhemmin Los Angelesissa Beccali voitti olympiakultaa hämmästyttävällä kirillä, viimeisiin 300 metriin kului aikaa vain 41 sekuntia. Hän oli tiettävästi ensimmäinen olympiavoittaja, joka teki fasistitervehdyksen palkintokorokkeella.

Vuoden 1933 syksyllä Beccali oli uransa parhaassa kunnossa. Aluksi hän sivusi Torinossa Jules Ladoumèguen maailmanennätystä ajalla 3.49,2 ja kahdeksan päivää myöhemmin otti sen omiin nimiinsä juostuaan Milanossa 3.49,0. Hän juoksi myös nykyään kilpailuohjelmasta kokonaan poistuneen ja silloinkin harvoin juostun 1 000 jaardin epävirallisen maailmanennätyksen 2.10,0.

Ensimmäisissä yleisurheilun EM-kisoissa 1934 Beccali voitti 1 500 metriä ajalla 3.54,6. Berliinin olympialaisissa mestaruuden puolustaja jäi kolmanneksi. Samoin kävi EM-kisoissa 1938.

Beccali muutti Yhdysvaltoihin vuonna 1937 parempien työmahdollisuuksien takia.

## Henkilökohtaiset ennätykset

*800 m 1.50,6
*1 500 m 3.49,0
*maili 4.09,0 (sisäradalla)

## Lähteet

* 

### Viitteet